Toshkentda fuqaro Afrosiyob ko‘chasidagi binoni olib berishni va’da qilib, 167 ming dollar pulni “uxlatdi”

Yunusobod tumanida yashovchi N.M. Olmazor tumanida yashovchi X.B.ga o‘zini birja xodimi sifatida tanishtirgan (IIV axborotida N.M. aslida nima ish bilan shug‘ullanganiga aniqlik kiritilmagan).
U Afrosiyob ko‘chasida joylashgan Comfort Elit noturar joy binosini birja orqali olib berishni va’da qilib, 2017-yil 10-oktabridan 2018-yil 27-iyunigacha bo‘lgan muddat oralig‘ida X.B.dan 167,2 ming dollar miqdorida pul olgan.
Lekin va’dasini bajarmay, pulni o‘z ehtiyojlari yo‘lida ishlatib yuborgan. Jabrlanuvchi 21-dekabr kuni Mirobod tuman IIBga ariza bilan murojaat qilgach, N.M. qo‘lga olingan. “Tergov harakatlari olib borilmoqda”, — deyiladi IIV axborotida.